Dien Bien Phu (DIN) - Flight Status, Maps & more - KAYAK
Dien Bien Phu (DIN) Flights & Flight status
IATA code DIN
Serves Dien Bien Phu
Hub for Vietnam Airlines
Top airlines flying to Dien Bien Phu Sewende Bok-nr. 9 vat koers oorsee | Netwerk24
17 Desember 2017 14:00
Bulle se Piet teken by Brendan se klubspan
’n Sewende Springbok-skrumskakel is op pad oorsee.
Piet van Zyl gaan hom vroeg in 2018 by die Engelse klubspan London Irish aansluit nadat hy ná vanjaar se Curriebeker-reeks sy uittrede uit plaaslike rugby aangekondig het.
Piet van Zyl .Foto: Gallo
Die 28-jarige Blou Bul-skrumskakel sal een van meer as ’n halfdosyn Suid-Afrikaanse skrumskakels wees om oorsee te speel. Die ander is Charl McLeod (Stade Français),
Ruan Pienaar (Montpellier), Faf de Klerk (Sale Sharks), Cobus Reinach (Northampton Saints), Francois Hougaard (Worcester Warriors) en Enrico Januarie (Agen).
Verskeie ander Suid-Afrikaanse skrumskakels soos Nick Groom (Northampton Saints) en Sarel Pretorius (Newport Gwent Dragons) verdien ook ’n salaris in Europa.
Van Zyl, wat die afgelope tyd op hul familieplaas buite Vrede was, het sy Bok-buiging op 15 Junie 2013 as ’n 23-jarige in Mbombela teen Skotland gemaak.
Hy het einde verlede jaar teen Wallis in sy derde toets vir die Springbokke gespeel.
Die voormalige toetssenter en verdedigingsafrigter van die Bokke, Brendan Venter, is ook die Engelse klubspan se direkteur van rugby.
Nog ’n speler van die Blou Bulle, die binnesenter Burger Odendaal, oorweeg die moontlikheid om ná volgende jaar se Superrugby-reeks klubrugby in Japan te gaan speel.
Honda Heat, wat reeds ’n sterk Bul-geur met werknemers soos die slot RG Snyman en flank ­Deon Stegmann het, onderhandel tans met hom.
Sou die onderhandelinge slaag, sal Odendaal egter nie vir die Bulle verlore wees nie. Hy sal ten minste tot ná 2020 se Super-reeks nog vir die span in Pretoria beskikbaar wees.
Hy sal wel tydens die Curriebeker, soos die geval is met spelers soos Snyman en Jason Jenkins (Toyota Verblitz), klubrugby in Japan speel.
Meer oor: Bokke | Springbokke | Piet Van Zyl
Piet:‘Op my beste, maar ek is klaar’